বাগমারায় ফুলেল শ্রদ্ধায় শহীদদের স্মরণ | Sonali Somoy
বাগমারায় ফুলেল শ্রদ্ধায় শহীদদের স্মরণ
বাগমারা প্রতিনিধি: রাজশাহীর বাগমারা উপজেলার কেন্দ্রীয় শহীদ মিনারে লাখো শহীদদের স্মরণে ফুল দিয়ে শ্রদ্ধা নিবেদন করা হয়েছে। ২৬ মার্চ সোমবার সূর্যদ্বয়ের সাথে সাথে শহীদদের প্রতি শ্রদ্ধা জানাতে ছুটে আসেন রাজনৈতিক সংগঠন, উপজেলা প্রশাসন সহ নানা শ্রেণী পেশার লোকজন। প্রথমেই লাখো শহীদদের প্রতি শ্রদ্ধা জানিয়ে শহীদ মিনারে পুষ্পস্তবক অর্পণ করেন রাজশাহী-৪ (বাগমারা) আসনের সংসদ সদস্য ইঞ্জিনিয়ার এনামুল হক। এর পর পর শুরু হয় উপজেলা প্রশাসন সহ সর্ব স্তরের মানুষের শ্রদ্ধা নিবেদন।
এসময় উপস্থিত ছিলেন উপজেলা আওয়ামী লীগের সহ-সভাপতি মতিউর রহমান টুকু, আফতাব উদ্দীন আবুল, ভারপ্রাপ্ত সাধারণ সম্পাদক অধ্যক্ষ গোলাম সারওয়ার আবুল, সাংগঠনিক সম্পাদক আবুল হোসেন মাস্টার, সহ-দপ্তর সম্পাদক নুরুল ইসলাম, ভবানীগঞ্জ পৌর সভার মেয়র আব্দুল মালেক মন্ডল, উপজেলা আ’লীগের কার্যকরী কমিটির সদস্য হাতেম আলী, হাচেন আলী, আব্দুল বারী, উপজেলা কৃষকলীগের সভাপতি এমদাদুল হক, মহিলালীগের সভাপতি মরিয়ম বেগম, জেলা যুবলীগের সাংগঠনিক সম্পাদক সেজানুর রহমান সেজান, উপজেলা যুবলীগের সভাপতি আল-মামুন, ভারপ্রাপ্ত সাধারণ সম্পাদক শামীম মীর প্রমুখ।
এছাড়াও উপস্থিত ছিলেন অতিরিক্ত দায়িত্ব প্রাপ্ত উপজেলা নির্বাহী কর্মকর্তা, সহকারী কমিশনার (ভূমি) আব্দুল্লাহ আল মামুন, থানার ভারপ্রাপ্ত কর্মকর্তা নাছিম আহম্মেদ, এলজিইডি প্রকৌশলী সানোয়ার হোসেন, কৃষি কর্মকর্তা রাজিবুর রহমান, শিক্ষা অফিসার সিদ্দিকুর রহমান, মাধ্যমিক শিক্ষা অফিসার মীর মস্তাফিজুর রহমান সহ বিভিন্ন দপ্তরের র্মকর্তা-কর্মচারীবৃন্দ।
পরে উপজেলা বঙ্গবন্ধু স্মৃতি জাদুঘর কমপ্লেক্স এর দলীয় কার্যালয়ে দলীয় ও জাতীয় পতাকা উত্তোলন করা হয়। সেই সাথে জাতির জনক বঙ্গবন্ধু শেখ মুজিবুর রহমানের প্রতিকৃতিতে শ্রদ্ধা জানিয়ে শহীদদের আত্মার মাগফেরাত কামনা করে দোয়া করা হয়।